Ovstrup Dysten 2019

Hiv dine spejderkammerater op af sofaen og stil op i den nye patruljekonkurrence **Ovstrup Dysten** på Ovstrup Spejdercenter. Spejdere fra alle korps og FDF’ere er velkomne.

Dysten varer et døgn og I vil blive udfordret på snedighed, dygtighed, sammenhold og kreativitet. Vi byder på forplejning, overnatning, præmier til de tre bedste patruljer, mærker samt fed spejderstemning og nye venner.

For at deltage skal I:

* Sammensætte en patrulje på 3-6 spejdere i alderen 12-23 år
* Kunne tage på tur lørdag d. 5. oktober til søndag d. 6. oktober 2019
* Tilmelde jer dysten på: [www.spejdercenter.nu](http://www.spejdercenter.nu)
* Betale 150 kr. per deltager. Betaling skal ske ved tilmelding

Ved tilmelding skal hver deltager oplyse:

Navn, alder, gruppe, mobilnummer (hvis man har), mailadresse og hvem man deltager sammen med.

Hvis I ikke kan samle tre spejdere til en patrulje, så kontakt os, så ser vi om ikke vi kan finde en ekstra makker til jer.

Ovstrup spejdercenter ligger i dejlige naturomgivelser på Falster. Se mere på [www.spejdercenter.nu](http://www.spejdercenter.nu)

Har du spørgsmål til arrangementet eller tilmeldingen kontakt:

Lise Daugaard: lise\_daugaard@yahoo.dk eller 51 20 36 44

Efter tilmelding vil I modtage et deltagerbrev med praktiske informationer og regler i dysten.

Mange spejderhilsner

Dyststaben